|  |  |  |
| --- | --- | --- |
| Republika Slovenija  OBČINA ZAGORJE OB SAVI  Cesta 9. avgusta 5  1410 Zagorje ob Savi |  | tel.: 03 56 55 700  fax: 03 56 64 011  www.zagorje.si  obcina.zagorje@zagorje.si |

**OBČINSKI SVET**

Številka: 900-15/2018

Datum: 28. 3. 2018

**Z A P I S N I K**

24. dopisne seje Občinskega sveta Občine Zagorje ob Savi, ki je potekala v času 23. 3. 2018 do 28. 3. 2018, do 13. ure.

Na podlagi 30. člena Poslovnika Občinskega sveta Občine Zagorje ob Savi je bila dne 23. 3. 2018 po elektronski pošti sklicana 24. dopisna seja Občinskega sveta Občine Zagorje ob Savi z naslednjim **DNEVNIM REDOM:**

1. Sprejem sklepa o 2. spremembi in dopolnitvi načrta ravnanja z nepremičnim premoženjem Občine Zagorje ob Savi za leto 2018
2. Obravnava in sprejem sklepa o ukinitvi statusa javnega dobra v lasti Občine Zagorje ob Savi

V roku je v skladu z navodili o glasovanju svoje glasove sporočilo 21 članov Občinskega sveta Občine Zagorje ob Savi, in sicer: Nina Pečnik, Marija Ribič, Vlado Poredoš, Simona Klukej, Mitja Adamlje, Ana Režun, Anton Benko, Marjana Mlinarič Pikelj, Ivo Klančišar, Štefka Suša, Marjan Kovač, Simon Omahne, Samo Vrtačnik, Petra Potočnik Izgoršek, Natalija Stošicki, Slavko Jelševar, Marija Oven, Alojzija Kralj, Željko Železnik, Anica Ule Maček, Anton Beja. Dopisne seje se niso udeležili naslednji člani Občinskega sveta Občine Zagorje ob Savi: Klemen Benko, Primož Štendler, Roman Savšek in Bojan Simončič.

**AD 1.**

**Sprejem sklepa o 2. spremembi in dopolnitvi načrta ravnanja z nepremičnim premoženjem Občine Zagorje ob Savi za leto 2018**

Na podlagi prejetega gradiva z obrazložitvami k točki Sprejem sklepa o 2. spremembi in dopolnitvi načrta z nepremičnim premoženjem Občine Zagorje ob Savi za leto 2018 je Občinski svet Občine Zagorje ob Savi glasoval o naslednjem predlogu sklepa:

1. Občinski svet Občine Zagorje ob Savi sprejme 2. Spremembo in dopolnitev Načrta ravnanja z nepremičnim premoženjem Občine Zagorje ob Savi za leto 2018 v predloženi vsebini, kot sestavni del proračuna Občine Zagorje ob Savi za leto 2018 in prične veljati z dnem sprejema.
2. Ta sklep velja z dnem sprejetja.

Za predlagani sklep je glasovalo enaindvajset (21) članov Občinskega sveta Občine Zagorje ob Savi, vsi so glasovali ZA. Sklep je bil sprejet.

**AD 2.**

**Obravnava in sprejem sklepa o ukinitvi statusa javnega dobra v lasti Občine Zagorje ob Savi**

Na podlagi prejetega gradiva z obrazložitvami k točki Obravnava in sprejem sklepa o ukinitvi statusa javnega dobra v lasti Občine Zagorje ob Savi je Občinski svet Občine Zagorje ob Savi glasoval o naslednjem predlogu sklepa:

1. S tem sklepom se nepremičnini ID znak: parcela 1884 58/19 (katastrska občina 1884 Loke pri Zagorju parcela 58/19 v izmeri 39 m2) **odvzame status javnega dobra v lasti Občine Zagorje ob Savi.**
2. Nepremičnina navedena v prejšnjem členu tega sklepa se po ukinitvi statusa javnega dobra prenese v last in posest Občine Zagorje ob Savi, Cesta 9. avgusta 5, 1410 Zagorje ob Savi, matična številka: 5883890000, do celote 1/1.
3. Navedena nepremičnina izgubi status javnega dobra na podlagi ugotovitvene odločbe, ki jo po uradni dolžnosti v skladu z ZGO-1 izda občinska uprava Občine Zagorje ob Savi. Po pravnomočnosti odločbe se pri zemljiškoknjižnem sodišču, preko portala e-sodstvo Vrhovnega sodišča Republike Slovenije, predlaga vknjižba lastninske pravice v korist Občine Zagorje ob Savi.
4. Ta sklep začne veljati naslednji dan po objavi v Uradnem listu Republike Slovenije.

Za predlagani sklep je glasovalo enaindvajset (21) članov Občinskega sveta Občine Zagorje ob Savi, vsi so glasovali ZA. Sklep je bil sprejet.

Zapisnik zapisala:

Nina Jenko

**DIREKTOR OBČINSKE UPRAVE ŽUPAN**

**Rudi Medved Matjaž Švagan**